Oficiālais Vēstnesis L 075 , 16/03/2002 Lpp. 0065 - 0066



Komisijas Lēmums (2002. gada 15. marts), ar ko nosaka īpašas veselības pārbaudes konkrētu gliemeņu novākšanai un apstrādei ar tādu amnēziskās gliemeņu indes (ASP) koncentrāciju, kas pārsniedz Padomes Direktīvā 91/492/EEK noteikto ierobežojumu (izziņots ar dokumenta numuru C(2002) 1009) (Dokuments attiecas uz EEZ) (2002/226/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības prasības dzīvu gliemeņu ražošanai un laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās pielikuma V nodaļas pēdējo daļu, tā kā: (1) Direktīvas 91/492/EEK pielikuma V nodaļas 7.a punkts paredz to, ka kopējais amnēziskās gliemeņu indes (ASP) saturs gliemeņu ēdamajās daļās (visā ķermenī vai jebkurā atsevišķi ēdamā daļā) nedrīkst pārsniegt 20 mg uz kilogramu domoīnskābes (DS), izmantojot augstas izšķirtspējas šķidruma hromatogrāfijas (HPLC) metodi. (2) Zinātniskos pētījumos attiecībā uz gliemenēm, kas pieder Pecten maximus un Pecten jacobaeus sugām, ir pierādīts, ka ja DS koncentrācija konkrētos ierobežojošos apstākļos visā ķermenī ir no 20 līdz 250 mg/kg, tad tās koncentrācija pievilcējmuskulī un/vai dzimumdziedzeros, kas paredzēti lietošanai pārtikā, parasti ir zemāka par 20 mg/kg. (3) Ievērojot jaunākos zinātniskos pētījumus, vienīgi attiecībā uz ievākšanas posmu un gliemenēm, kas pieder 2. izklāstā minētajām sugām, ir lietderīgi visā ķermenī noteikt ASP līmeni, kas ir augstāks par Direktīvā 91/492/EEK paredzēto ierobežojumu. (4) Dalībvalstu kompetentās iestādes var izlemt atļaut uzņēmumiem veikt šo gliemeņu īpašo sagatavošanu un pārbaudīt, vai apmierinoši tiek piemērotas "pašu veselības pārbaužu" procedūras, kas izklāstītas 6. pantā Padomes 1991. gada 22. jūlija Direktīvā 91/493/EEK, ar ko nosaka veselības prasības zvejniecības produktu ražošanai un laišanai tirgū [3], kurā jaunākie grozījumi izdarīti ar Direktīvu 97/79/EK. (5) Šā lēmuma noteikumi ir jāpārvērtē, ja zinātniski pierādījumi liecina par vajadzību pēc citu veselības pārbaužu ieviešanas vai sabiedrības veselības aizsardzības nolūkā veicamās parametru maiņas. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Pieļaujot atkāpi no Direktīvas 91/492/EEK pielikuma V nodaļas 7.a punkta, dalībvalstis drīkst atļaut ievākt gliemenes, kas pieder Pecten maximus un Pecten jacobaeus sugām un kurām domoīnskābes (DS) koncentrācija visā ķermenī pārsniedz 20 mg/kg, bet ir zemāka par 250 mg/kg, kas atbilst 2. punkta prasībām. 2. Šā panta 1. punktā minētās prasības ir šādas: a) gliemenēm jāpiemēro šā lēmuma pielikumā paredzētie ievākšanas nosacījumi; b) tās jāpārvadā konteineros vai transportlīdzekļos, ko atbilstoši kompetentās iestādes norādījumam noplombē un nosūta tieši no ražošanas apgabaliem uz akreditētu uzņēmumu, kuram ir atļauts veikt šo gliemeņu īpašo sagatavošanu, kas paredz hepatopankreasa, mīksto audu vai jebkuras citas piesārņotās daļas, kas neatbilst pielikuma 2. punktam, izņemšanu. Kompetentajai iestādei jānosūta Eiropas Komisijai un dalībvalstīm īpaši autorizēts uzņēmumu saraksts; c) tām jāpievieno reģistrācijas dokuments, ko katrai partijai izsniedz kompetentā iestāde, kas precizē Direktīvas 91/492/EEK pielikuma II nodaļas 6. punktā paredzētās prasības, kā arī anatomisko daļu vai daļas, kuras var pārstrādāt lietošanai pārtikā. Nav pieņemama pastāvīga transporta atļauja, ko piešķir kompetentā iestāde; d) pēc hepatopankreasa, mīksto audu un jebkuras citas piesārņotās daļas pilnīgas izņemšanas pievilcējmuskulī un/vai dzimumdziedzeros, kas paredzēti lietošanai pārtikā, nedrīkst būt tāda ASP koncentrācija, ko var noteikt ar HPLC metodēm un kas pārsniedz 20 mg/kg DS. 2. pants 1. Īpaši pilnvarotam uzņēmumam ir jāpārbauda visas galaproduktu partijas. Ja paraugā, kā definēts pielikumā, ir vairāk nekā 20 mg/kg DS, visu partiju kompetentās iestādes kontrolē iznīcina. 2. Hepatopankreass, mīkstie audi un citas toksiskās daļas, kurās ir pārsniegti pielikuma 2. punktā noteiktie ierobežojumi (ieskaitot galaproduktu, kurā ir pārsniegts ierobežojums 20 mg/kg DS), kompetentās iestādes kontrolē ir jāiznīcina. 3. Kompetentā iestāde nodrošina Direktīvas 91/493/EEK 6. pantā paredzēto "pašu veterināro pārbaužu" piemērošanu šā lēmuma 1. panta 2. punkta b) apakšpunktā minētajai sagatavošanai. Ražotājs informē kompetento iestādi par rezultātiem attiecībā uz galaproduktu, kas neatbilst Direktīvas 91/492/EEK pielikuma V nodaļas 7.a punktam. 3. pants Šā lēmuma noteikumus pārskata, ņemot vērā zinātnisko progresu. 4. pants Šis lēmums ir adresēts dalībvalstīm. Briselē, 2002. gada 15. martā Komisijas vārdā — Komisijas loceklis David Byrne [1] OV L 268, 24.9.1991., 1. lpp. [2] OV L 24, 30.1.1998., 31. lpp. [3] OV L 268, 24.9.1991., 15. lpp. -------------------------------------------------- PIELIKUMS 1. Pecten maximus un Pecten jacobaeus sugu gliemeņu ievākšanu nedrīkst atļaut ASP aktīvā toksiskā posma laikā tādos ražošanas apgabalu ūdeņos, kā noteikts Direktīvas 91/492/EEK pielikuma VI nodaļas 2. punktā. 2. Var ieviest ierobežotu režīmu gliemeņu ar DS koncentrāciju visā ķermenī, kas pārsniedz 20 mg/kg, ievākšanai, ja divas secīgas paraugu analīzes, ko paņem laika posmā no vienas līdz ne vairāk kā septiņām dienām, uzrāda, ka DS koncentrācija veselā gliemenē ir zemāka par 250 mg/kg un ka tās koncentrācija lietošanai uzturā paredzētajās daļās, kuras jāanalizē atsevišķi, ir zemāka par 4,6 mg/kg. Visa ķermeņa analīzi veic 10 viendabīgām gliemenēm. Ēdamo daļu analīzi veic 10 atsevišķām viendabīgām daļām. 3. Kompetentā iestāde lemj par paraugu ņemšanas vietām, lai nodrošinātu produkta atbilstību 2. punktā minētajiem parametriem. Tiklīdz ir atļauta ievākšana, iknedēļas paraugu ņemšanas biežums DS analīžu veikšanai gliemenēs (veselā ķermenī, kā arī atsevišķi pievilcējmuskulī un dzimumdziedzeros) ir minimāls. Ievākšanu var turpināt, ja rezultāti atbilst 2. punktā uzskaitītajiem nosacījumiem. --------------------------------------------------